  Анжелика Тихонова корреспондент 28-тӥ гудырикошконэ Шаркан ёросысь Сосновка черкогуртын выль лулчеберет юртэз усьтӥзы. Со сярысь «ВКонтакте» мерлыко вотэсысь бамаз Шаркан ёрослэн тӧроез Василий Муклин ивортӥз. Ужъюртэз «Комплексное развитие сельских территорий» кун программа улсын пуктӥзы Клуб котьку ик гуртлэн мер но лулчеберет шоринтыез луэ вал. Туала юрт вань туала куронъёслы тупа: творчествоен вырыны кабинетъёс, 200 учкисьёслы чаклам вӧл-вӧл но югыт зал, но, валамон ини, выль дӥсен сцена – ваньмыз со творчествоез но быгатонлыко муртъёсты азинтыны ӟеч луонлыкъёс Василий Муклин, Шаркан ёрослэн тӧроезВыль клубе тыл но куара тӥрлык, видеопректор, кык радиомикрофонъёс, микшер пульт басьтӥзы. Озьы ик «Комплексное развитие сельских территорий» кун программалэн «Современный облик сельских территорий» программаез улсын ужъютлы 16 интыем «Газель NEXT» автобус басьтӥзы. Ужрадэз йылпумъяса, люкаськемъёслы усьтэм площадкаын концерт возьматӥзы.  Тодэ вайытом, кемалась ик ӧвӧл выль лулчеберет юрт Алнаш ёросысь Асан черкогуртын усьтӥзы.  Тегъёс: Лулчеберет Шаркан Удмуртия лэсьтськон  